Topo centras

Topo centras – buities technikos ir elektronikos prekybos tinklas Lietuvoje savo veiklą pradėjęs 1995 metais Kaune. „Topo centras“ yra vieno didžiausių pasaulyje prekybos aljansų „Euronics International“ grupės narys. Lietuvoje veikia 37 tinklo parduotuvės, išsidėsčiusios 23 Lietuvos miestuose. Tinklą valdančios UAB „Topo grupė“ pardavimo pajamos 2019 m. siekė 151 mln. Eur. Įmonių grupėje dirba 490 darbuotojų.

Įkūrėjas ir akcininkas – Aurelijus Rusteika. Prekybos tinklo akcijas planuojama platinti biržoje.

Istorija 
1995-aisiais metais Kaune įsteigta parduotuvė „Skalbimo mašinos“ tapo buities technikos ir elektronikos prekybos tinklo „Topo centras“ pradžia. Į Lietuvą keliavo šių prekės ženklų produkcija: „Gorenje“, „Ariston“, „Indesit“, „Bosch“, „Miele“, „Siemens“, „Beko“, „Electrolux“, „Jura“.

2000 m. pradėta importuoti šių gamintojų produkcija: „Sony“, „Panasonic“, „JVC“, „LG“, „Toshiba“, „Samsung“, „Kenwood“, „Philips“ ir kitų garsių prekės ženklų garso bei vaizdo aparatūra.

Netrukus „Topo centre“ pradėta prekyba kompiuterine ir fotografavimo technika, mobiliaisiais telefonais ir jų priedais. Parduotuvėse atsirado „Canon“, „Nikon“, „Olympus“, „Fuji“, „Asus“, „Dell“, „HP“, „Toshiba“, „Nokia“, „Sony Ericsson“ ir kitų gamintojų.

Pasiekimai 
2005 m. Latvijoje „Topo centras” buvo paskelbtas geriausiu verslo naujoku ir apdovanotas specialiu „Mercury“ prizu.

2007 m. tarptautiniame konkurse „SUPERBRANDS 2007“ „Topo centro“ vardas buvo pripažintas vienu vertingiausių Lietuvos įmonių prekiniu ženklu.

Šaltiniai

Nuorodos 
 Oficiali svetainė

Prekybos tinklai